पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को मजदूर दिवस के अवसर पर मुख्यमंत्री अशोक गहलोत ने मुख्यमंत्री चिरंजीवी स्वास्थ्य बीमा योजना व 18 से 45 उम्र तक के लोगों के टीकाकरण का वर्चुअली शुभारंभ किया। जिसमें राज्य के सभी जिलों से ब्लॉक स्तर तक के जनप्रतिनिधियों एवं अधिकारियों ने भाग लिया।
इस मौके पर जालोर जिला मुख्यालय से जालोर विधायक जोगेश्वर गर्ग,आहोर विधायक छगन सिंह राजपुरोहित, जिला कलेक्टर नम्रता वृष्णि, अतिरिक्त जिला कलेक्टर छगनलाल गोयल, मुख्य कार्यकारी अधिकारी संजय वासु, सीएमएचओ गजेन्द्रसिंह देवल व पीएमओ एसपी शर्मा ने भाग लिया।
मुख्यमंत्री चिरंजीवी स्वास्थ्य बीमा योजना के तहत पंजीकृत परिवारों को राज्य के 765 सरकारी और 330 से अधिक सम्बद्ध निजी अस्पतालों में भर्ती होने पर 5 लाख रुपये तक की नि:शुल्क चिकित्सा सुविधा मिलेगी जिसमें भर्ती के 5 दिन पूर्व और डिस्चार्ज के बाद 15 दिन तक का चिकित्सा व्यय शामिल हैं। अस्पताल में भर्ती होने पर ही लाभार्थी को नि:शुल्क उपचार का लाभ मिल पाएगा।
वहीं इस योजना के तहत हार्ट, कैंसर, किडनी, डायलिसिस और कोविड-19 जैसी गंभीर बीमारियों सहित 1576 प्रकार के पैकेज और प्रोसीजर उपलब्ध है।
जालोर के 26 अस्पताल हैं सम्बद्ध : मुख्यमंत्री चिरंजीवी स्वास्थ्य बीमा योजना के जिले के नोडल अधिकारी डॉ एस के चौहान ने बताया कि इस योजना से जालोर जिले के 26 अस्पताल सम्बद्ध हैं, जिसमें 13 निजी भी है। जिसमें सामान्य अस्पताल जालोर, सामुदायिक स्वास्थ्य केंद्र आहोर, भीनमाल, हाड़ेचा, जसवंतपुरा, रानीवाड़ा, सांचौर, सायला, सियाणा, रामसीन, मांडवला, करड़ा, चितलवाना शामिल हैं।
निजी अस्पतालों में जगदम्बा हॉस्पिटल जालोर, शिवम हॉस्पिटल भाद्राजून, अमृत आई हॉस्पिटल आहोर, कृष्णा हॉस्पिटल आहोर, श्री कुशल क्लीनिक एवं चौधरी भूपेंद्र हॉस्पिटल भीनमाल, राज हॉस्पिटल गायनक लेप्रोस्कोपिक एंड सर्जरी सेंटर भीनमाल, सर्वोदय हॉस्पिटल भीनमाल, कृष्णा हॉस्पिटल एंड पथरी निवारण सेंटर भीनमाल, नाहर हॉस्पिटल भीनमाल, बीलाल हॉस्पिटल सांचौर, सांचौर हॉस्पिटल, सुरज हॉस्पिटल सायला, नवकार हॉस्पिटल भीनमाल शामिल है।
पंजीकरण की तिथि 31 मई तक बढ़ाई
मुख्यमंत्री चिरंजीवी स्वास्थ्य बीमा योजना जिसमें पंजीकरण की अंतिम तिथि पूर्व में 30 अप्रेल रखी गई थी। उसे बढ़ाकर 31 मई किया गया है। जिन लोगों ने 30 अप्रैल तक पंजीकरण करवा लिया है उन्हें 1 मई से योजना का लाभ मिलने लगेगा।
वहीं 31 मई तक पंजीकरण करवाने वालों को पंजीकरण की दिनांक से और उसके बाद पंजीकरण करवाने वालों को 1 अगस्त से इस योजना का लाभ मिल पायेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva mar_Deva hin_Deva hin_Deva hin_Deva zho_Hant eng_Latn